સરકાર ભલે એવા દાવા કરતી કે દેશમાં મોંઘવારી ઘટી છે પરંતુ છેલ્લા એત વર્ષમાં ખાંડના રિટેલ ભાવ 22 ટકા વધીને 42.43 રૂપિયા પ્રતિ કિલો સુધી પહોંચી ગયા છે. સરકારે જ મંગળવારે રાજ્યસભામાં આ જાણકારી આપી હતી. કેન્દ્ર સરકારે જણાવ્યું કે તેઓ ખાંડના સપ્લાય અને કિંમત પર સતત નજર રાખી રહી છે. ફૂડ એન્ડ કન્ઝ્યુમર અફેર્સ મિનિસ્ટ્રીમાં રાજ્ય મંત્રી સી.આર ચૌધરીએ રાજ્યસભામાં જણાવ્યું કે 15 માર્ચ 2017 સુધી ખાંડની ઑલ-ઇન્ડિયા એવરેજ રિટેલ કિંમત 22.17 ટકા વધી ગઈ છે. એક વર્ષ પહેલા આ કિંમત 34.73 રૂપિયા જેટલી હતી.